Яго гісторыя родам з Адахаўшчыны. Ha памяці бедная сялянская хаціна, поўная дзяцей. Іх y сям’і Долматаў было сямёра. Раслі самі па сабе. Маці рана не стала, aбацька кінуў на волю лёсу, без дакору сумлення. Каб пракарміцца, пайшлі сіраты па чужых людзях. Меншы, Сяргей, пасвіў кароў і за сезон, бывала, зарабляў 15 пудоў збожжа. Неўзабаве знайшоў прытулак y сценах дзіцячага дома ў в. Дзеткавічы Баранавіцкага раёна. Затым была школа фабрычна-заводскага навучання ў Баранавічах. Абяцалі стаць рэальнымі мары юнака аб лепшым жыцці, y якім будзе месца дастатку і сямейнаму шчасцю. Толькі вайна парушыла планы, адным росчыркам перакрэсліла ўсё.